OpenLLM-France/wikimedia huggingface dataset:
# Periboia

Nav flac'h zo anavet evel Periboia (henc'hresianeg : Περίβοια Periboia ; latin :Periboea) e mojennoù [[Henc'hres].
* Periboia, merc'h da Kyc'hreüs roue Salamis, pe da Alkathoos. He mamm a oa pe Pyrgo pe Euaic'hme, merc'h Megareüs. Eureudiñ a reas Telamon ha mamm e oa da Aias. Daremprediñ a reas Theseüs un tamm bennak ivez.
* Periboia, merc'h Eurymedon ar Ramz. Mamm e oa da Nausithoos, ha Poseidon an hini e oa an tad.
* Periboia, gwreg Polybos, lezvamm Oidipoüs
* Periboia, un naiadenn. Pried e oa da Ikarios, mamm Penelope ha Perileos
* Periboia, merc'h Hipponoos ha mamm Tydeüs, Oineüs a oa an tad
* Periboia,
* Periboia,
* Periboia, un Okeanidenn
* Periboia,
# Pericrocotus brevirostris

Pericrocotus brevirostris :
| P. brevirostris, luc'hskeudennet e Park broadel Doi Inthanon (Chiang Mai, Thailand). Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Campephagidae |
| Genad : | Pericrocotus |
| Anv skiantel ||
| Pericrocotus brevirostris (Vigors, 1831) ||
| D'ar vevoniezh e tenn ar pennad-mañ. ||
Pericrocotus brevirostris a zo ur spesad golvaneged eus ar c'herentiad Campephagidae.
Anvet e voe Muscipeta brevirostris (kentanv) da gentañ-penn (e 1831) gant al loenoniour iwerzhonat Nicholas Aylward Vigors (1785-1840).

## Boued

Bevañ a ra diwar artropoded hag o larved ; kemer a ra broñsoù ivez.

## Annez hag isspesadoù

Ar spesad a gaver ar pevar isspesad anezhañ :
* Pericrocotus brevirostris affinis, eus biz India ha hanternoz Myanmar da greisteiz-kreiz Sina,
* P. b. anthoides, e gevred Sina, Laos ha hanternoz Viêt Nam,
* P. b. brevirostris, e kreiz ha reter menezioù Himalaya, biz India,
* P. b. neglectus, Hume, 1877, e gevred Myanmar ha gwalarn Thailand.

## Liammoù diavaez

* (en) Pericrocotus brevirostris war al lec'hienn BirdLife International.
* (en) Pericrocotus brevirostris war lec'hienn an International Union for Conservation of Nature (IUCN).

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ (en) Pericrocotus brevirostris el lec'hienn HBW Alive: Handbook of the Birds of the World Alive.
* ↑ (en) Roadennoù IOC World Bird List diwar-benn Pericrocotus brevirostris.
a vo kavet e Wikimedia Commons.
# Periant

Ar periant (eus ar c'hembraeg peiriant, a dalv kement ha "mekanik" hag "ardivink") eo hollad an elfennoù kalvezel a dalvez da geweriañ ar stlennoù e mod pe vod. Pep avead elektronek ha treloc'hel o kenaozañ ur reizhiad stlennegel a ya d'ober ar periantoù. E ragenep ar periant emañ ar meziant.

## Periantoù pennañ

* Ar gartenn bennwal
* Ar c'hantennoù kalet
* Ar c'hartennoù askouezh
* Ar porzher
* An trobarzhelloù evel al logodenn, an unvez wereañ
* Ar funioù

## Notennoù

* ↑ Geriadur Preder ar stlenneg
# Pericrocotus

Pericrocotus :
| Pericrocotus flammeus, luc'hskeudennet e Mayannur (stad Kerala, India). ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Campephagidae |
| Anv skiantel ||
| Pericrocotus Boie, 1826 ||
| D'ar vevoniezh e tenn ar pennad-mañ. ||
Pericrocotus a zo ur genad e rummatadur an evned, krouet e 1826 gant an naturour alaman Friedrich Boie (1789-1870).

## Spesadoù hag an isspesadoù anezhe

Pemzek spesad golvaneged a ya d'ober ar genad :
* Pericrocotus albifrons,
* Pericrocotus brevirostris
** P. b. affinis, anthoides, brevirostris ha neglectus,
* Pericrocotus cantonensis,
* Pericrocotus cinnamomeus
** P. c. cinnamomeus, malabaricus, pallidus, peregrinus, sacerdos, saturatus, thai ha vividus,
* Pericrocotus divaricatus,
* Pericrocotus erythropygius,
* Pericrocotus ethologus
** P. e. annamensis, ethologus, favillaceus, laetus, mariae, ripponi ha yvettae,
* Pericrocotus flammeus,
* Pericrocotus igneus
** P. i. igneus ha trophis,
* Pericrocotus lansbergei,
* Pericrocotus miniatus,
* Pericrocotus roseus,
* Pericrocotus solaris
** P. s. cinereigula, deignani, griseogularis, montanus, montpellieri, nassovicus, rubrolimbatus ha solaris,
* Pericrocotus speciosus
** P. s. andamanensis, exul, flammifer, fohkiensis, fraterculus, gonzalesi, insulanus, johnstoniae, leytensis, marchesae, minythomelas, modiglianii, nigroluteus, novus, semiruber, siebersi, speciosus ha xanthogaster,
* Pericrocotus tegimae.
O c'havout a reer en Azia ar Gevred hag ar Su, seizh isspesad ha daou-ugent (47) dezhe en holl.

## Notennoù ha daveennoù

* ↑ (en) Roadennoù IOC World Bird List diwar-benn Campephagidae/Pericrocotus (lennet e-barzh d'ar 17 a viz Gouere 2018).
a vo kavet e Wikimedia Commons.
# Matuedoi

Mathuedoi (ganet war-dro 897, marvet war-dro 930) a oa kont Poc'her. Dimezet e oa d'ur verc'h da Alan Iañ, roue Breizh. Tad e oa da Alan Varvek.

## Levrlennadur

* André Chédeville & Hubert Guillotel La Bretagne des saints et des rois Ve-Xe siècle, Embannadurioù Ouest France (1984) (ISBN 2858826137)
# Matute

Matute zo ur gumun e kumuniezh emren La Rioja e Spagn.
# Matzah

Matzah, matzo pe matza ((he) מַצָּה matsa ; (yi) מצה‎ matsoh, liester matzot ha matzos e distagadur achkenaz) zo ur seurt bara plad dic'hoet debret gant ar Yuzevien da vare Pesac'h, dreist-holl, pa vez berzet debriñ c'hametz.
# Normandi

Normandi pe Normandia (Nouormandie e normaneg, Normandie e galleg ha Normandy e saozneg) zo unan eus ar broioù kozh a zo aet da ober Bro-C'hall, war-bouez an inizi Aldernez, Gwernenez, Jerzenez, Sark hag a zo perc’hennet gant kurunenn Breizh-Veur, hep bezañ un darn eus ar Rouantelezh-Unanet, dre ma'z eo rouaned Breizh-Veur ha Norzhiwerzhon duged Normandi ivez.
Dizalc'h eo bet e-pad meur a gantved, a-raok kouezhañ etre krabanoù Bro-C'hall. Etre 1956 ha 2015 e oa rannet etre div rannvro velestradurel, Normandi-Izel ha Normandi-Uhel. E 2016 eo bet anvet kentañ prezidant rannvro Normandi unvanet, Hervé Morin.

## Orin an anv

Normandi a zeu eus al latin Normandia , savet diwar ar ger Northmen, paotred an Norzh.
E brezhoneg e veze graet Ormandi eus ar vro-mañ ivez.

## Istor

Gwelit ar pennad Istor Normandi. Pennadoù da welout ivez : Duged Normandi, Gwilherm an Alouber. Eil Brezel Bed : Oberiadenn Overlord.

## Yezh

Normaneg a vez lavaret eus yezh Normandi.

## Kêrioù pennañ

* Rouen (410 000 annezad)
* An Havr-Nevez (250 000 annezad)
* Caen (200 000 annezad)
* Cherbourg (90 000 annezad)
* Évreux (51 200 annezad)
* Dieppe (35 700 annezad)
* Sant-Heler (29 400 annezad), e Jerzenez
* Alençon (28 900 annezad)

## Boued Normandi

Boued mod Normandi zo diazezet war pevar produi : an avaloù, al laezh, ar c'hig hag ar boued-mor. Gounezet vez avaloù evit ober chistr ha Calvados hag a zo implijet er gegin ivez. Produiñ a reer ivez formajoù, ha kregin evel istr, meskl ha kregin Sant-Jakez.

## Dave ha notennoù

* ↑ Normandia eo an anv hervez Geriadur Hemon-Huon, Normandi eo a gaver er c'hanaouennoù-pobl.
* ↑ http://lepeuplebreton.bzh/2016/01/06/herve-morin-etre-fier-detre-normand-comme-on-est-fier-detre-breton/
* ↑ "Normandi", Devri : Le dictionnaire diachronique du breton
# Normaned

An Normaned (normaneg : Normaunds) a oa ur bobl a orin skandinaviat (danat dreist-holl) ag ar Grennamzer hag en em stalias a-hed ribloù Mor Breizh da sevel Dugelezh Normandi a-raok he brizhiañ gant ar Franked hag ar C'halianed. Ur skourr ag ar bobl viking e oa.
Aloubet e voe ganto Bro-Saoz ha Sikilia a-hed an XI$^{vet}$ kantved. Ar staliadur e Normandi a c'hoarvezas goude kristenidigezh Rollon, ur rener viking a douas le d'ar roue Charles III goude sez Chartrez e 911.
Ur galloud politikel ha milourel kreñv o devoa an tiegezhioù norman en Europa ar Grennamzer hag er Reter-Nesañ. An Normaned a oa anavezet mat evit o barregezhioù milourel. Ar yezh romanek komzet gant ar Franked a voe desket gant an Normaned gant levezon o yezh norzhek da reiñ an normaneg kozh hag an normaneg a vremañ, a vez komzet c'hoazh e Normandi hag en Inizi angl-ha-norman (ar jerzenezeg hag ar gwernenezeg).
Dre Feur-emglev Saint-Clair-sur-Epte e oa bet krouet Dugelezh Normandi. E fin an X$^{vet}$ kantved e voe peuzvesket an Normaned gant ar bobl c'hall hag he sevenadur. Etre 1066 ha 1204 e voe aloubet Bro-Saoz gant an Normaned ha titl roue Bro-Saoz a voe douget ganto kement ha titl dug Normandi. E 1204 e voe aloubet Normandi gant ar roue Fulup II an Aogust. Diskrap a voe war ar vro c'hoazh betek Feur-emglev Pariz e 1259, daoust ma chomas an Inizi angl-ha-norman dindan ar gurunenn saoz. Hiziv an deiz eo Gwernenez ha Jerzenez an takadoù nemeto hag a vez anzavet evel douaroù dugelezh Normandi.

## Notennoù

* ↑ Elizabeth Van Houts (2000). The Normans in Europe. Manchester University Press. 1 p. ISBN 9780719047510.
* ↑ Sicilian Peoples: The Normans. L. Mendola & V. Salerno. Best of Sicily Magazine. Kavet : 31 July 2015.
* ↑ Norman Centuries – A Norman History Podcast by Lars Brownworth. normancenturies.com. Kavet : 20 May 2018.
* ↑ The Norman Impact. History Today Volume 36 Issue 2. History Today (2 February 1986). Kavet : 31 July 2015.
* ↑ J.R. Tanner, C.W. Previte-Orton, Z.N. Brook. Cambridge Medieval History (Volume 5, Chapter XV). Cambridge University Press.
* ↑ Ministry of Justice. Fact sheet on the UK's relationship with the Crown Dependencies. GOV.UK. Diellet er skrid orin d’an 9 December 2014. Kavet : 14 February 2016. “HM Government is responsible for the defence and international relations of the Islands.”
# Normandi-Izel

Rannvroioù Frañs :
| Anv | Normandi-Izel |
| Banniel | |
| Arouez | |
| Riez | Frañs |
| Yezhoù | galleg, normandeg |
| Pennlec'h ar rannvro | Caen |
| Departamantoù | Calvados (14) Manche (50) Orne (61) |
| Pennlec'hioù departamant | Caen Saint-Lô Alençon |
| Niver Arondisamantoù | 11 |
| Niver kantonioù | 141 |
| Niver kumunioù | 1 812 |
| Kadoriad ar C'huzul-rannvro | Laurent Beauvais (Strollad Sokialour Gall) |
| Prefed ar Rannvro | Christian Leyrit |
| Amzer-gefridi | 2004-2010 |
| Poblañs hep kontoù doubl | 1 456 793 (2006) |
| Gorread | 17 568 km² |
| Stankter | 82 a./km² |
| Lec'hienn | cr-basse-normandie |
Ur rannvro c'hall oa Normandi-Izel. Lod eus Normandi e oa gant Normandi-Uhel hag an Inizi Angl-ha-Normand. Tri departamant a oa enni : Calvados, Orne ha Manche.
Bodet eo bet gant Normandi-Uhel d'ar 1añ a viz Genver 2016 d'ober ar rannvro Normandi.
# Normandi-Uhel

Rannvroioù Frañs :
| Normandi-Uhel ||
| Anv | Normandi-Uhel |
| Banniel | |
| Arouez | |
| Riez | Frañs |
| Yezhoù | galleg, normaneg |
| Pennlec'h ar rannvro | Rouen |
| Departamantoù | Eure Seine-Maritime |
| Pennlec'hioù departamant | Évreux Rouen |
| Niver Arondisamantoù | 6 |
| Niver kantonioù | 112 |
| Niver kumunioù | 1 420 |
| Kadoriad ar C'huzul-rannvro | Nicolas Mayer-Rossignol (Strollad Sokialour Gall) |
| Prefed ar Rannvro | Rémi Caron |
| Amzer-gefridi | 2010-2015 |
| Poblañs hep kontoù doubl | 1 860 234 (2006) |
| Gorread | 12 317 km² |
| Stankter | 323 a./km² |
| Lec'hienn | region-haute-normandie |
Ur Rannvro c'hall e oa Normandi-Uhel (e galleg Haute-Normandie). Lod eus Normandi e oa gant Normandi-Izel hag an Inizi Angl-ha-Normand.
Daou departament a oa enni : Seine-Maritime hag Eure.
Kendeuzet e oa gant Normandi-Uhel d'ar 1añ a viz Genver 2016 d'ober ar rannvro Normandi.

## Kêrioù pennañ

* An Havr-Nevez (165 830 annezad e 2020)
* Rouan (114 187 annezad e 2020)
* Évreux (46 869 annezad e 2020)
# Norodom Sihamoni

D'ar 14 Mae 1953 e oa bet ganet Norodom Sihamoni.
Roue Kambodjia eo abaoe ar 14 Here 2004. A-unvouezh eo bet dilenent gant izili Kuzul ar Gurunenn evit mont da heul e dad (Norodom Sihanouk) en doa roet e zilez d'ar 7 Here 2004.
Mab ar rouanez Norodom Monineath Sihanouk eo (bet ganet Paule Monique Izzi), anezhi gwreg ar roue diwezhañ abaoe miz Ebrel 1952.
E Frañs eo bet desavet.
# Norolles

Kumunioù Bro-C'hall :
| Anv | Norolles |
| Skoed | |
| Lec'hiadur Norolles en Arondisamant Lisieux | |
| Riez | Bro-C'hall |
| Rannvro | Normandi |
| Departamant | Calvados |
| Bro hengounel | Auge |
| Arondisamant | Lisieux |
| Etrekumuniezh | Communauté de communes Blangy Pont-l'Évêque Intercom |
| Kanton | Blangy-le-Château |
| Kod INSEE | 14466 |
| Kod post | 14100 |
| Maer | Pierre Avoyne |
| Amzer-gefridi | 2008-2014 |
| Gorread | 6,52 km² |
| Led | 49° 12' 00" Norzh |
| Hed | 00° 14' 29" Reter |
| Uhelder kreiz | .. m |
| Uhelder bihanañ | 100 m |
| Uhelder brasañ | 157 m |
| Poblañs hep kontoù doubl | 254 (2009) |
| Stankter | 39 a./km² |
| Lec'hienn ar gumun | |
Norolles a zo ur gumun eus departamant Calvados e Bro-C'hall.

## Istor
### XIX$^{vet}$ kantved
### XX$^{vet}$ kantved

* Eil brezel-bed, Emgann Normandi: mervel a reas pevarzek den nann soudard e Norolles e miz Eost 1944 abalamour d'ar brezel, daouzek anezhe a voe lazhet gant bombezadegoù.

## Monumantoù ha traoù heverk

* Iliz katolik Sant Denez.

## Emdroadur ar boblañs 1962-2009

Niver a annezidi

## Notennoù ha daveoù

* ↑ Mémorial des victimes civiles en Normandie
* ↑ Clochers de France
* ↑ EBSSA
# Normandi (rannvro)

Normandi :
| Anv gallek (ofisiel) | Normandie |
| Melestradurezh ||
| Riez | Frañs |
| Pennlec'h (prefeti) | Rouan |
| Prezidant(ez) ar c'huzul-rannvro Amzer gefridi | Hervé Morin 2015-2021 |
| Prefed(ez) | Pierre-André Durand |
| Kod INSEE | 28 |
| Lec'hienn web | https://www.normandie.fr/ |
| Poblañsouriezh ||
| Anv annezidi | normands |
| Poblañs | 3 325 522 ann. (2020) |
| Stankter | 111 ann./km² |
| Douaroniezh ||
| Kenurzhiennoù | 49° 11′ 14″ Norzh 0° 21′ 10″ Kornôg / 49.1871, -0.3527 |
| Gorread | 29 906 km² |
| Adrannoù ||
| Departamantoù | Calvados, Eure, Manche, Orne, Saena-an-Arvor |
| Niver arondisamantoù | 17 |
| Niver kantonioù | 131 |
| Niver etrekumuniezhioù | |
| Niver kumunioù | 2 651 |
| kemmañ |
Normandi zo unan eus rannvroioù melestradurel Bro-C'hall, e hanternoz ar vro.
Kemeret he deus lec'h div rannvro all a oa diagent — Normandi-Izel ha Normandi-Uhel — d'ar 1añ a viz Genver 2016, da-heul ar c'hempenn a zo bet graet d'ar rannvroioù gant ar gouarnamant gall e 2015$^,$.
E rannvro Normandi emañ ar braz eus Normandi gozh hag un tamm eus kontelezh Perche, ur broviñs kozh eus ar Rouantelezh C'hall a-raok an Dispac'h, pa voe savet an departamantoù.
E Rouen emañ prefeti ar rannvro, met e Caen e vez bodet ar c'huzul-rannvro. E 2016 eo bet anvet kentañ prezidant rannvro Normandi unvanet, Hervé Morin.

## Notennoù

* ↑ Roadennoù ofisiel e lec'hienn an EBSSA
* ↑ Loi n° 2015-29 du 16 janvier 2015 relative à la délimitation des régions, aux élections régionales et départementales et modifiant le calendrier électoral
* ↑ La carte à 13 régions définitivement adoptée. Le Monde (17 December 2014). Kavet : 06 Genver 2016.
* ↑ Normandie : Hervé Morin met le conseil régional au régime, Le Point, 04/01/2016
* ↑ http://lepeuplebreton.bzh/2016/01/06/herve-morin-etre-fier-detre-normand-comme-on-est-fier-detre-breton/
g • ka • keRannvroioù Frañs :
Akitania-Nevez • Auvergne-Rhône-Alpes • Bourgogne-Franche-Comté • Breizh • Broioù al Liger • Centre-Val de Loire • Enez-Frañs • Grand Est • Hauts-de-France • Korsika • Normandi • Okitania • Provence-Alpes-Côte d'Azur :
# Norneg

Norneg :
| Komzet e: | Shetland hag Orkney |
| Komzet gant: | yezh varv |
| Renkadur hervez ar familhoù-yezh: | Indezeuropek  Germanek  Germanek an norzh  Skandinavek ar c'hornôg  Norneg |
An norneg a zo ur yezh norzh-germanek aet da get etre an XVIII$^{vet}$ hag an XIX$^{vet}$ kantved. Komzet e veze en Inizi Shetland hag Orkney e Bro-Skos. Goude ma oa bet roet an inizi-se da Skos er XV$^{vet}$ kantved e poueze gouarnamant hag Iliz Bro-Skos war an dud da zilezel o yezh na neuze e voe kemeret he flas tamm-ha-tamm gant ar skoteg.

## Gwelet ivez:

* Faeroeg
* Islandeg
* Norseg

## Liammoù diavaez:

* Ethnologue
# Norodom Sihanouk

Norodom Sihanouk (kmereg: ), ganet d'an 31 a viz Here 1922, marvet e Beijing d'ar 15 a viz Here 2012, a voe roue Kambodja eus 1941 da 1955 hag adarre eus 1993 da 2004. E penn ar vro e oa ivez etre 1953 da 1970.
E 1960 e tilez e garg a roue Kambodja. E 1963 e nac'has sikour SUA a glaske harp evit brezel Viêt Nam. E 1970 e voe roet lamm dezhañ dre un taol-stad kaset gant an tu a-du gant SUA. E Sina e kavas repu. Distreiñ a reas gant ar Ghmered ruz met e 1976 ez eas diganto. E penn ar vro e voe dilennet e 1993 goude Emglev Pariz.
# Philippeville (Belgia)

a vo kavet e Wikimedia Commons.
Philippeville zo ur gêr e Belgia e Proviñs Namur. Pennlec'h Arondisamant Philippeville eo.
* Lec'hiadur
* Skoed

## Douaroniezh

* Gorread : 157,35 km²
* Poblañs (2022) : 9 243 a dud
* Stankter : 59 den/km²
# Philippe de Hainaut

Philippe de Hainaut, hiriv Philippa pe Philippine (24 a viz Even 1310/1315 – 15 a viz Eost 1369) a oa rouanez Bro-Saoz goude dimeziñ d'ar roue Edouarzh III. Bec'h a savas etre o daou vab, Jean de Gand hag Edmond de Langley ha diwar-se e savas ur brezel-diabarzh er rouantelezh, Brezel an Div Rozenn.
# Philippe de Montmorency, kont Hoorn

Philippe de Montmorency (1524-5 a viz Mezheven 1568), anavezet ivez evel kont Altena ha kont Horn, a oa mab da Jeanne Egmont ha d'he fried kentañ Joseph de Montmorency. Titl kont Horn a deuio dezhañ a-berzh eil pried e vamm, Jean de Horn.
Dimeziñ a reas da Anne Walburge de Neuenhar. Servij a reas an impalaer Karl V, ha graet e voe marc'heg eus Urzh ar Maoutken aour en 1555. En emgann Saint-Quentin (1557), e oa e penn askellad dehoù an arme war droad gant kont Mansfeld da vare an arsailh a-enep ar c'honestabl gall Anne de Montmorency.
Sevel a reas a-du gant emsavadeg ar Gorgerien a-enep politikerezh Felipe II, roue Spagn. Abalamour da se e voe dibennet war urzh Fernando Álvarez de Toledo y Pimentel, dug Alba. Dibennet e voe Philippe de Montmorency e leurgêr vras Brusel war un dro gant kont Egmont, d'ar 5 a viz Mezheven 1568.

## Liammoù diavaez

* Ardamezioù konted Horn
* Page généalogique sur Horn, Hornes, Horne
# Philippe Ébly

Philippe Ébly, anv-pluenn Jacques Gouzou (29 a viz Gouere 1920 e Pariz — 1añ a viz Meurzh 2014 e Liège) a oa ur skrivagner belgiat. Skrivet en deus levrioù skiant-faltazi, fantasi ha space opera e galleg evit ar re yaouank.

## Levrioù
### Stirad Les Conquérants de l’impossible

Tri c’hrennard, Serge, Xolotl ha Thibaut (diwezhatoc’h e teu ur plac’h, Souhi, da gemer perzh er strollad), a ya da veajiñ e broioù pell (Destination Uruapan, en amzer da zont (La voûte invisible), en amzer dremenet (L’évadé de l’an II), pe e lec’hioù ijinet (L’île surgie de la mer).
* Destination Uruapan
* Celui qui revenait de loin
* L’Éclair qui effaçait tout
* L'Évadé de l’an II
* Pour sauver le Diamant Noir
* …Et les Martiens invitèrent les hommes
* Le Navire qui remontait le temps
* La Ville qui n'existait pas
* La Voûte invisible
* L'Île surgie de la mer
* Le Robot qui vivait sa vie
* S.O.S. Léonard de Vinci
* Le Naufragé des étoiles
* Le Matin des dinosaures
* La Grande Peur de l'an 2117
* 2159, la fin des temps troublés
* Les Parias de l'an 2187
* L'Ordinateur qui semait le désordre
* Mission sans retour
* Le Prisonnier de l'eau
* Le Chien qui miaulait
Embannet ez eus bet daou levr-c'hoari, Deviens Conquérant de l’impossible.
* La Montagne aux robots
* L’Île aux pieuvres

### Stirad Les Évadés du temps

Pevar c’hrennard, Kouroun, Thierry, Noïm ha Didier, a ya da vedoù fantastek, alies awenet gant an istor.
* Les Trois Portes (adembannadur : miz Gwengolo 2004 e ti Degliame)
* Le Voyageur de l'au-delà (adembannadur : miz Gwengolo 2004 e ti Degliame)
* Volontaires pour l'inconnu (adembannadur: 2005 e ti Degliame)
* Un frère au fond des siècles (adembannadur: 2005 e ti Degliame)
* Chasse au tigre en Corrèze (adembannadur: 2005 e ti Degliame)
* Le Monstre aux deux têtes
* Descente au pays sans nom
* Objectif : Nulle part
* Les Dix Jours impossibles

### Stirad Les Patrouilleurs de l’an 4003

Pevar c’hrennard, Dogann, Hina, Katia ha Xoni, izili eus Polis an Egor, zo kaset da blanedennoù evit kefridioù ergerzh pe saveteiñ.
* La Forêt des castors
* Au pouvoir des corsaires
* La Vallée des cyclopes
* L'Enlèvement du Dieu blanc
* Les Marais de la mort

## Philippe Ébly ha Breizh, ar brezhoneg

Meur a wech en deus kaset Philippe Ébly e dudennoù da Vreizh. La Vôute invisible a c'hoarvez tost da Garnag, 5000 bloaz en amzer-da-zont, hag eno e vez komzet ur yezh a zeu eus ar brezhoneg, gant gerioù evel pesk-kemmuz pe hoc’h-gouez. E 2159, la fin des temps troublés e ya ar grennarded d’ar Menez C'homm evit klask un den eus an amzer-da-zont, eno ez eus anv eus an Aotreier hag Itronezed Erer Kaloneg (sic), Naër Enoruz, hag all. E Les Trois Portes e ya ar baotred d’ur bed ijinet, le pays de Ganéom, a denn da Vreizh ivez.

## Levrlennadur

(fr) Dominik Vallet (2007). Destination Philippe Ébly. Temps impossibles. ISBN 978-2-9528567-0-6.

## Liammoù diavaez

* (fr) Pajenn Noosfere
* (fr) L’héritage Philippe Ébly

## Daveoù

* ↑ (fr) Dominik Vallet (2007). Destination Philippe Ébly. Temps impossibles. 6 p. ISBN 978-2-9528567-0-6.
# Philippe Égalité

Louis Philippe Joseph d'Orléans (1747-1793), dug Chartres, ha goude dug Orléans (1785-1792), a gemmas e anv e Philippe Égalité goude 1792, ganet e kastell Saint-Cloud d'an 13 a viz Ebrel 1747, a zo ur priñs gall hag a voe dibennet e Pariz d'ar 6 a viz Du 1793.
Kannad e-kerzh an Dispac'h Gall, brudet eo evit bezañ bet votet marv e c'henderv Loeiz XVI.

## E vuhez

Mab e oa da Louis Philippe d'Orléans (1725-1785).
Dimeziñ a reas da Marie-Adélaïde de Bourbon, ha c'hwec'h bugel o doe, en o zouez Louis Philippe, a renas e Bro-C'hall etre 1830 ha 1848.
# Philippeville

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
* Evit Philippeville e Belgia, gwelout: Philippeville (Belgia)
* Evit Philippeville en Aljeria, gwelout Skikda.
# Philippe de Commines

Philippe de Commines (pe Commynes) a zo un istorour flandrezat (1447 e Comines, tro 1511), bet o labourat e Bourgogn a-raok mont gant ar roue gall Charlez VIII.
# Philippe de Villiers

Philippe de Villiers, ganet e 1949 e Boulogne (Vendée), zo ur politikour gall. Savet en deus arvest ar Puy du Fou. Etre 1986 ha 1987 e oa sekretour-stad e ministrerezh ar sevenadur en eil gouarnamant Chirac. Goude e voe prezidant kuzul-departamant Vendée ha kannad european. Sevel a reas ur strollad politikel, ar Mouvement pour la France (MPF), souverenour, hag en em ginnig da vont da brezidant ar Republik c'hall e 1995 hag adarre e 2007.
Savet en deus meur a levr da zisplegañ e vennozhioù politikel diwar-benn gwrizioù kristen Bro-C'hall ha kresk ar vuzulmanegezh.
# Philippe de Vitry

Philippe de Vitry, ganet e Pariz d'an 31 a viz Here 1291 ha marvet d'an 9 a viz Even 1361, e Pariz ivez, a oa ur sonaozour, un damkanour eus ar sonerezh hag ur barzh gall en deus krouet oberennoù e stumm sonerezh ar Grennamzer anvet ars nova. Savet en deus teoriennoù war ar sonerezh ha savet en deus barzhonegoù e-leizh. Sevenet kenañ e oa, nevezadenniñ a rae hag ur gwir levezon en doa war sonaozourien an amzer-hont.
Anavezet e oa evel ur soner eus ar c'hentañ renk en e amzer, evel m'en diskouez komzoù Petrarca a rae anezhañ : "... ar c'hlasker aketusañ ha birvidikañ eus ar wirionez, ur prederour ken bras eus hon oadvezh". Ar skrid sonerezh a-bouez Ars nova notandi (1322) a vez lakaet war e gont.
Soñjal a reer ez eus deuet nebeut a dra eus oberennoù Vitry. Daoust ma skrivas sonerezh disakr, ne chom nemet oberennoù relijiel ganeomp.

## Buhez

Ne ouezer ket kalz a dra diwar-benn e vuhez. Meneget eo e-barzh dielloù evel "Magister". Graet en dije e studioù e Skol-Veur Pariz. Brudet eo evit bezañ bet sekretour-meur ha kuzulier e lez Charlez IV, Philippe VI ha Jean II. Liammoù en doa kredapl-bras gant ar Vourboned ha dre-se eo bet e-karg eus meur a gêr evel Clermont, Beauvais ha Pariz. Servijet en dije ar pab Klemañs VI diazezet en Avignon. Ouzhpenn se eo bet kannadour ha soudard ivez, servijet en dije e sez Aiguillon e 1346. E 1351 e teuas da vezañ eskob Maux e Reter Pariz. Dre m'en doa postoù a-bouez en Iliz, ez-politikel hag ez-arzel, en doa kejet gant meur a zen brudet hag ampart war o zachenn evel Petrarca pe c'hoazh ar matematikour, filozofour ha teoriennour war ar sonerezh Nicole Oresme. Mervel a reas De Vitry e Pariz.

## Notennoù

* ↑ Sanders, Vol. 20 p. 22
* ↑ Wilkins, 2001